La Llei 8/2007, de 30 de juliol, de l'Institut Català de la Salut, en el seu article 28 determina que.el control financer de l'activitat de l'Institut Català de la Salut és el que estableix la normativa reguladora de les finances públiques de Catalunya, que es porta a terme, per mitjà del procediment de control financer permanent a càrrec de la Intervenció General, amb l'emissió d'informes periòdics, que han de contenir l'auditoria de la legalitat i de l'eficàcia i l'eficiència de la gestió..
Amb anterioritat, la disposició addicional 22a de la Llei 16/1997, de 24 de desembre, de pressupostos de la Generalitat de Catalunya per al 1998 va establir que.en els hospitals i altres centres sanitaris dependents de l'Institut Català de la Salut, la fiscalització prèvia de les despeses del capítol II del pressupost pot ser substituïda pel control financer permanent a càrrec de la Intervenció General.
La substitució s'ha de portar a terme de la forma que determini el Departament d'Economia i Finances..
Així mateix, com a desplegament de la disposició addicional 22a citada, en data 20 de juliol de 1998, es va publicar l'Ordre de 15 de juliol, sobre l'establiment i desenvolupament del control financer de caràcter permanent en els hospitals i altres centres sanitaris dependents de l'Institut Català de la Salut, essent aquesta norma bàsica per a la confecció dels informes de control que realitza la Intervenció.
Posteriorment, diferent normativa emanada del Departament d'Economia i Finances ha anat complementant i configurant el marc legal vigent en l'actualitat.
En conseqüència, podem dir que, a partir de l'any 1998, i de manera gradual, en determinades àrees pressupostàries, mitjançant els diferents plans anuals de control financer aprovats a proposta de la Intervenció General, s'ha anat introduint el règim de control financer permanent, en tots els centres de l'Institut Català de la Salut.
Aquesta manera de procedir encaixa perfectament amb el que indica la disposició transitòria primera de la Llei 8/2007 quan afegeix que.el règim de control que regula l'article 28 s'ha d'aplicar, respecte a les despeses del capítol I del pressupost de l'Institut, gradualment, en les condicions i els terminis que estableixi el conseller o consellera competent en matèria d'economia i finances, a proposta de la Intervenció General..
Així mateix, l'article 28.3 de la Llei 8/2007, estableix que.l'Institut Català de la Salut, les entitats que en depenen i les entitats que es puguin crear a l'empara de l'article 12 resten sotmesos als sistemes d'informació corporativa en matèria economicofinancera i de recursos humans, en els termes que determinin els departaments competents en matèria d'economia i finances i de funció pública..
Finalment, cal tenir en compte que l'article 28.2 de la Llei 8/2007 específica que.els informes poden contenir directrius de compliment obligat en matèria de legalitat i de comptabilitat i, especialment, han de fer el seguiment del compliment d'aquestes directrius.
En el cas d'incompliment manifest i reiterat, el conseller o consellera del departament competent en matèria d'economia i finances, a proposta de la Intervenció General, pot acordar que s'apliqui a determinats centres o despeses el procediment de control per fiscalització prèvia..
Per tot això, per tal de fixar les condicions i el termini per aplicar el règim de control financer permanent de les despeses i dels ingressos de l'ICS, en ús de les facultats que em dona la disposició transitòria primera de la Llei 8/2007, i a proposta de l'interventor general,
L'objecte d'aquesta Ordre és la regulació de l'aplicació del control financer exercit de manera permanent per la Intervenció General sobre els documents, expedients i actes susceptibles de produir drets o obligacions de naturalesa econòmica o financera i moviments de fons o valors que es produeixin en l'àmbit de l'Institut Català de la Salut (d'ara endavant ICS).
2.1 El control financer permanent esmentat en l'article anterior té per objecte comprovar que l'actuació dels diferents centres, unitats i òrgans de l'ICS en la gestió economicofinancera s'ajusta a l'ordenament jurídic així com als principis generals de bona gestió financera.
2.2 En concret s'ha de verificar:
a) Que els actes, les operacions i els procediments de gestió economicofinancera s'han desenvolupat de conformitat amb les normes, les disposicions i les directrius que els sigui d'aplicació.
b) Que els procediments aplicats garanteixen de manera raonable que les operacions s'han desenvolupat de conformitat amb la normativa aplicable, així com la integritat i fiabilitat de la informació continguda i dels fons públics recaptats.
c) Que els actes, les operacions i els procediments aplicats s'ajustin als criteris d'eficàcia, eficiència i economia.
El control d'eficàcia ha d'incloure la verificació que els objectius i metes establerts en els programes d'actuació de l'ICS s'aconsegueixen, així com l'anàlisi del cost de funcionament i del rendiment dels respectius serveis o inversions.
Finalitats del control financer
Les finalitats del control financer permanent relatives a l'ICS són les següents:
a) L'emissió d'una opinió sobre els objectius enumerats en l'article 2 anterior de la present Ordre.
b) Promoure la millora de les tècniques i els procediments de la gestió econòmica i financera.
c) Proposar les recomanacions corresponents en l'àmbit econòmic, financer, patrimonial, tributari i procedimental per tal de corregir les actuacions que així ho requereixin.
4.1 El resultat dels controls financers s'inclouen en uns informes escrits, en els quals s'ha d'emetre una opinió sobre els objectius perseguits en la seva execució.
4.2 Els informes poden establir recomanacions amb la finalitat de promoure millores en les tècniques i els procediments de gestió administrativa, econòmica i financera dels òrgans controlats i la correcció de les irregularitats detectades.
5.1 D'acord amb l'establert en l'article 28 de la Llei 8/2007, de 30 de juliol, de l'Institut Català de la Salut i en els articles 68 i 71 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, l'òrgan competent per a la realització del control financer és la Intervenció General.
5.2 L'exercici i la materialització del control financer permanent d'acord amb les prescripcions de caràcter general contingudes a la Llei d'Estatut de la funció interventora i al Reglament de la funció interventora, seran duts a terme per membres del cos d'interventors de l'Administració de la Generalitat, els quals, d'acord amb el que estableixi la Intervenció General, podran utilitzar els mitjans humans i materials que es posin a la seva disposició.
5.3 L'/La interventor/a adjunt/a per a la Seguretat Social, exercirà la direcció, coordinació i impuls d'aquest tipus de control en l'àmbit a què fa referència l'article 1 d'aquesta Ordre.
També traslladarà a la Intervenció General les iniciatives necessàries perquè en millorin els resultats.
6.1 El control financer s'ha d'exercir mitjançant procediments d'auditoria o altres tècniques de control.
6.2 Els controls financers permanents consistiran en la comprovació de l'activitat economicofinancera dels centres, ens o programes pressupostaris objecte de control, realitzada de forma sistemàtica i mitjançant l'aplicació de procediments d'anàlisi de les operacions o actuacions singulars seleccionats a l'efecte.
6.3 Aquestes comprovacions, d'acord amb els objectius que es persegueixen en cada cas, podran utilitzar, per a l'anàlisi de l'activitat economicofinancera, algun dels següents models d'auditoria: financera, de compliment, operativa, de programes pressupostaris i plans d'actuació i de sistemes i procediments de gestió financera.
6.4 Amb independència del disposat en els punts anteriors, el control financer pot consistir en:
a) L'examen de registres comptables, comptes o estats financers.
b) L'examen d'operacions individualitzades i concretes.
c) La comprovació d'aspectes parcials i concrets d'una sèrie d'actes efectuats per la unitat o òrgan controlat.
d) La comprovació material d'inversions i altres actius.
e) Les actuacions concretes de control d'acord amb la normativa d'aplicació.
f) Altres comprovacions que determini la Intervenció General en atenció a les característiques especials de les activitats realitzades.
Principis d'actuació en l'exercici del control financer
7.1 L'/La interventor/a actuant, en exercir les funcions de control financer, ha d'actuar d'acord amb els principis d'autonomia funcional, exercici desconcentrat i procediment contradictori.
7.2 El control financer s'ha d'exercir amb plena autonomia respecte de les autoritats i òrgans de gestió que controla.
7.3 Quan la naturalesa de l'acte, del document o de l'expedient ho requereixi, l'/la interventor/a actuant, en exercici de les seves funcions de control, pot sol·licitar, prèvia autorització de l'/la interventor/a adjunt/a per la Seguretat Social, l'assessorament jurídic o els informes tècnics que consideri necessaris, així com els antecedents i els documents precisos per a l'exercici de les seves funcions.
Aquestes sol·licituds han de ser ateses pels òrgans corresponents, en un termini màxim de quinze dies.
En cas de no ser-ho, es donarà compte a l'/la interventor/a general, per tal que realitzi, si ho troba adient, les actuacions oportunes.
7.4 Amb referència al termini establert en el punt anterior es pot establir una pròrroga de la mateixa durada, per part de l'/la interventor/a actuant, quan per les circumstàncies del cas així ho aconsellin.
Deure del personal que exerceix el control financer
8.1 El personal que exerceixi el control financer ha de guardar el degut secret professional sobre els assumptes que conegui en el desenvolupament de les seves tasques.
8.2 Les dades, els informes o els antecedents obtinguts en l'exercici del control només podran ser utilitzades per a les finalitats assignades.
8.3 Quan en l'exercici del control financer l'/la interventor/a actuant estimi que els fets acreditats en l'expedient poden constituir una infracció administrativa o de responsabilitat comptable o de qualsevol altre tipus, ho posarà en coneixement de l'autoritat competent per a la iniciació dels procediments adients, d'acord amb l'establert en l'article 19 de la present Ordre.
Els caps i resta de personal que es dediquin a la gestió, al manteniment o a la gestió dels recursos econòmics i humans i, en general, tots aquells que exerceixin funcions públiques o desenvolupin la seva tasca en l'àmbit dels diferents centres i unitats de l'ICS estan obligats a prestar la deguda col·laboració i recolzament al personal encarregat de la realització del control.
Procediment de realització del control financer permanent de l'ICS
Pla anual d'actuacions de control financer
Les actuacions de control financer permanent de l'ICS s'han d'incloure en el Pla anual d'actuacions de control financer de la Intervenció General per l'exercici corresponent, d'acord amb l'article 71.2 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, en el qual s'ha d'especificar les àrees, l'abast i la temporalitat objecte de control i dels informes corresponents.
Desenvolupament del control financer permanent
11.1 La unitat de control actuant és l'encarregada de planificar, dirigir i supervisar els treball, sota les directrius emeses per la Intervenció General.
11.2 La Intervenció Adjunta per a la Seguretat Social exerceix la coordinació i l'assistència en aquelles tasques, funcions i competències específiques que necessitin un exercici centralitzat.
11.3 Per a la realització del control, la unitat de control actuant sol·licitarà dels òrgans de gestió corresponents, els expedients, els documents i els antecedents necessaris podent aplicar tècniques de mostreig en la revisió dels mateixos d'acord amb les instruccions de la Intervenció General.
La Intervenció Adjunta per a la Seguretat Social pot determinar l'amplitud i abast de les mostres i les comunicarà als diferents/es interventors/es actuants
Sistemes d'informació corporatius
12.1 Per a la tramitació dels expedients de despesa de personal de l'ICS, incloses les nòmines del personal, s'ha d'emprar els sistemes corporatius d'aplicació en l'administració central de la Generalitat (actualment els sistemes corporatius GIP/SIP i DAI).
En tot cas el manteniment de les condicions i requisits que consten en les taules del sistema corporatiu i que tenen com a finalitat la gestió i execució de les nòmines i de les indemnitzacions per raó del servei, així com les excepcions que es puguin produir dintre dels sistemes corporatius, és una tasca que ha de realitzar la Intervenció General.
12.2 La comptabilització de tots els fets que tenen repercussió econòmica i financera ha de realitzar-se en el sistema corporatiu d'aplicació en l'administració central de la Generalitat (actualment el sistema corporatiu GECAT), realitzant-se la seva comptabilització definitiva per les diferents unitats de la Intervenció General.
13.1 Amb caràcter general, l'actuació dels interventors/interventores que desenvolupin funcions de control financer permanent es concretarà en l'emissió d'informes, que podran tenir forma agregada o unificada.
Aquests informes poden ser provisionals o definitius.
13.2 L'estructura i contingut dels informes seran establertes mitjançant les corresponents instruccions, per la Intervenció General.
14.1 L'/ la interventor/a corresponent haurà d'emetre un informe escrit que inclourà els fets que hagi conegut i les conclusions i recomanacions que se'n dedueixin.
14.2 Aquests informes tindran una periodicitat trimestral i faran referència a les actuacions dutes a terme pel subjecte controlat en el trimestre anterior.
El Pla anual d'actuacions de control financer pot modificar la periodicitat dels informes.
14.3 L'/la interventor/a remetrà els informes de caràcter provisional al gestor directe de l'activitat controlada, acompanyats d'un escrit de remissió en què s'indicarà que en un termini de 15 dies hàbils se'n poden fer al·legacions.
En l'escrit de remissió, sempre que sigui procedent, s'indicaran les mesures que cal prendre per solucionar les deficiències palesades, així com el termini de temps adient per plasmar aquestes solucions.
Amb aquesta finalitat, s'entendrà per gestor directe la gerència o direcció de l'hospital o centre sanitari controlat.
14.4 Si l'/la interventor/a ho considera oportú, abans d'emetre l'informe provisional, podrà donar trasllat a l'òrgan gestor dels resultats més significatius palesats en el control realitzat.
14.5 Els informes provisionals seran signats per l'/la interventor/a actuant.
El procediment establert en els punts anteriors d'aquest article serà també d'aplicació als informes agregats o unificats a què fa referència l'article 13.1 d'aquesta Ordre.
15.1 Sobre la base de l'informe provisional i de les al·legacions rebudes, l'/la interventor/a que realitza el control emetrà un informe definitiu, que inclourà les al·legacions de l'òrgan, ens o personal controlada i, si s'escau, les observacions que consideri procedents sobre aquestes al·legacions.
15.2 Quan es rebin al·legacions, es procedirà de la forma següent:
a) Si s'accepten, caldrà modificar els termes en què estava redactat l'informe provisional, circumstància que constarà en la secció d'observacions a les al·legacions de l'informe definitiu.
b) Si no s'accepten, i només si es creu necessari, s'exposarà en un apartat específic de l'informe definitiu, de forma concisa i motivada, l'opinió de l'/la interventor/a actuant.
15.3 Si no es reben al·legacions en el termini assenyalat, l'informe provisional s'elevarà a definitiu.
15.4 Els/les interventors/res actuants remetran els informes definitius a la Intervenció General, mitjançant la Intervenció Adjunta per a la Seguretat Social, dins del mes següent al trimestre a què facin referència.
Aquest termini podrà ser ampliat per la Intervenció General d'acord amb la proposta raonada que aquells formulin al respecte.
La Intervenció Adjunta per a la Seguretat Social podrà annexar-hi aquelles observacions o comentaris que, emparant-se en el coneixement de l'òrgan, ens o persona objecte de control, o en els antecedents que obrin en el seu poder, consideri adients.
Destinataris dels informes definitius
16.1 La Intervenció General remetrà els informes definitius de control financer permanent als següents destinataris:
a) Al gestor directe de l'activitat controlada.
c) Quan es consideri convenient per raó del contingut de l'informe o a qualsevol altra autoritat de la Generalitat competent per raó de la matèria continguda en el mateix.
Informe resum en l'àmbit de la Seguretat Social
L'/la interventor/a general realitzarà un informe resum de les actuacions de control realitzades pels interventors/es.
L'esmentat informe, que tindrà caràcter anual, recollirà les conclusions i recomanacions més significatives dels informes definitius que hagin elaborat els/les interventors/es actuants, així com del grau de compliment de les recomanacions.
Aquest informe serà tramés per l'/la interventor/a general al Consell d'administració de l'ICS i al/a la secretari/ària del Departament de Salut.
18.1 L'interventor actuant, a la vista de les conclusions i recomanacions recollides en els informes definitius emesos, traslladarà a la Intervenció General, mitjançant la Intervenció Adjunta per a la Seguretat Social, juntament amb l'ofici de remissió dels esmentats informes definitius, les propostes que consideri oportunes.
18.2 Les propostes s'hauran de fer en el supòsit que l'òrgan controlat:
a) Manifesti discrepàncies amb les conclusions i recomanacions de l'informe i aquestes no siguin acceptades per l'òrgan de control.
b) No indiqui els mitjans necessaris o el calendari previst per a solucionar les deficiències.
c) Hagi manifestat la seva conformitat, però no adopti les mesures necessàries per solucionar les deficiències palesades.
d) Incompleixi el calendari previst per l'òrgan gestor per solucionar les deficiències admeses.
18.3 Les propostes hauran de contenir els següents extrems:
a) La descripció del procediment o de la actuació inadequada, i la identificació del centre gestor que ho dugui a terme.
b) La indicació dels preceptes legals infringits o procediments que contradiuen l'eficàcia, l'eficiència o l'economia, i les conseqüències que això pugui tenir per a la gestió.
c) Les mesures que, al parer de l'interventor delegat actuant, hagin d'adoptar-se per tal de corregir una conducta o procediment concret.
d) L'òrgan o òrgans que siguin competents per promoure un canvi en l'actuació.
18.4 L'/la interventor/a general, a la vista dels controls financers permanents realitzats i de les propostes rebudes, i en especial en el cas que es detecti que les propostes efectuades per l'/la interventor/a en els seus informes no són ateses pels gestors, pot emetre un informe d'actuació adreçat al/a la gerent de l'ICS o en el seu cas, al/a la conseller/a de Salut en el qual ha de proposar mesures concretes d'actuació.
18.5 En cas de disconformitat, amb les propostes efectuades per l'/la interventor/a general, el receptor de les propostes podrà plantejar discrepància que es tramitarà d'acord amb el que preveu l'article 67 de la Llei de finances públiques de Catalunya.
18.6 En cas que les propostes de l'/la interventor/a general no siguin ateses i no es plantegi discrepància, d'acord amb el que preveu el paràgraf anterior, ho elevarà al/a la conseller/a d'Economia i Finances perquè prengui les mesures adients i si ho considera oportú ho sotmeti al govern.
19.1 Quan en la pràctica d'un control financer permanent, l'/la interventor/a entengui que els fets acreditats en l'expedient poden ser constitutius d'infraccions administratives o de responsabilitats comptables o d'altres tipus, emetrà un informe especial.
19.2 Aquest informe especial es remetrà als òrgans gestors perquè facin al·legacions.
Transcorreguts 15 dies, si a judici de l'/la interventor/a els defectes o anomalies no han estat esmenats prou, ho posarà en coneixement de la Intervenció General, a través de la Intervenció Adjunta per a la Seguretat Social, mitjançant informe en què indicarà:
a) Les presumptes infraccions, amb descripció dels fets constatats i dels elements que suposen la seva inclusió en el corresponent tipus d'infracció penal, administrativa o comptable.
b) La identificació dels presumptes responsables.
c) Quan del supòsit de fet es deriva responsabilitat comptable, la quantificació dels perjudicis causats.
19.3 A l'informe s'acompanyarà còpia de la documentació en què consti l'evidència obtinguda, així com, si s'escau, de les al·legacions que hagués realitzat l'ens controlat.
Igualment, s'indicaran les actuacions realitzades per l'òrgan gestor en relació amb les presumptes infraccions detectades.
19.4 Aquests informes s'emetran tan bon punt es tingui notícia de la possible malversació, dany o perjudici de la hisenda de la Generalitat, amb independència de l'emissió del corresponent informe definitiu.
Seguiment de les directrius dels informes
La Intervenció General farà un seguiment específic per donar compliment al que estableix l'article 28.2 de la llei 8/2007, de 30 de juliol, de l'Institut Català de la Salut, de qualsevol situació que s'entengui afectada per l'esmentat article.
La Intervenció Adjunta per a la Seguretat Social traslladarà anualment a l'/la interventor/a general un informe resum de les actuacions de control dutes a terme en l'àmbit de l'ICS.
Es deroga l'Ordre de 15 de juliol de 1998 del Departament d'Economia i Finances, sobre l'establiment i desenvolupament del control financer de caràcter permanent en els hospitals i altres centres sanitaris dependents de l'Institut Català de la Salut.
S'autoritza l'/la interventor/a general per dictar les circulars o instruccions que consideri escaients per al desplegament i l'execució d'aquesta Ordre.
Aquesta Ordre entra en vigor l'endemà de la seva publicació al DOGC